Сярод якасцяў партнёраў на першым месцы апытаныя вылучылі вернасць, якая апярэдзіла адукаванасць і эрудыцыю, наяўнасць побытавых навыкаў, эмацыйна-псіхалагічную сумяшчальнасць і нават прывабную знешнасць. Як адзначаюць даследчыцы Настасся Кічатая і Марына Цялюк, дзяўчаты больш патрабавальныя да сваіх партнёраў па ўсіх крытэрыях. Моцны пол традыцыйна хоча бачыць побач знешне прывабную пару, а прыўкрасная палова схільная шукаць матэрыяльнай забяспечанасці і скіраванасці на стварэнне сям’і. Цікава, што на пытанне, праз які час у шлюбе мяркуецца аптымальным нараджэнне першынца, больш за палову адказалі – праз 1-2 гады, каля 30 % – праз 3-4 гады. Відавочна, большасць студэнатў наўпрост звязвае шлюб і нараджэнне дзяцей.